**Referat af bestyrelsesmøde d. 28.11.2019**

**Tilstede:**

**Bestyrelsen:** Camilla Jellesmark (formand), Julie Hynne Bjerg (kasserer), Katrine Brinch Mohr (sekretær), Ann L. Mortensen, Pernille Knudby Skude, Mette Søgren Gade (Suppleant), Alex Fraenkel (næstformand), Mette Augustesen (Suppleant)

**Personale**: Maria Kromann (daglig leder), Jørgen Munck (staldmester)

* **Nyt fra stalden/Jørgen og Maria**
	+ Stalden og foldordningen er på nuværende tidspunkt underbemandet. Katja Haastrup er derfor ansat som vikar indtil den 1. januar 2020, hvilket betyder, at vi på trods af dette fortsat er dækket ind personalemæssigt.
	+ Der skal ansættes en ny medarbejder. Der er kommet nogle ansøgninger til stillingen, og der holdes derfor samtaler i uge 49.
* **Nyt fra rideskolen**
	+ Opfølgning på rideskolestævnet
		- Stævnet gik overordnet rigtigt godt. Ponyerne og hestene opførte sig pænt, og det virkede som om, at ryttere og tilskuer havde en god weekend.
		- For første gang blev det forsøgt med, at ponyspringklasserne skulle afvikles i en stilspring. Det var en stor succes for både ryttere og ponyer.
		- Der er et par ting, der kan optimeres en smule i forhold til afviklingen af nogle af småbørnsklasserne. Afviklingen af klasserne vil blive revurderet inden næste rideskolestævne.
* **Opdatering på byggeri (2020-status)**
	+ I den nye stald arbejdes der pt. med at finde på en løsning med vinduerne i boksene. Der arbejdes på, at vinduerne åbnes indefra.
	+ Afløb, sokkel og pudsning af stalden færdiggøres snarest.
	+ Varmtvandsbeholderen virker, og der vil komme en bøjle op, som hænges på vaskepladsen, så vandet kan benyttes med en vandslange.
	+ Der bliver sat en dækkenstang op med spand til at hænge på boksen.
	+ Der vil snarest muligt blive fastsat en dato til housewarming af stalden.
	+ Der kommer til at være én strigleplads i stalden. Det er dog muligt at lave to, hvis der er behov for det senere hen.

* **Udendørslys i gården**
	+ Kommunen er informeret om, at der mangler lys i gården.
* **Containere**
	+ Containerne er hentet.
* **Spejl**
	+ Spejl ved markvej bliver skiftet i starten af 2020.
* **Etablering af ny løbefold**
	+ Det er desværre ikke muligt at etablere en ny løbefold, da det mulige område skal være et grønt område ifølge lokalplanen.
* **Foderrum**
	+ Der arbejdes på at få lavet foderrum på loftet – i modsatte ende af skabene.

* **Driftsaftale**
	+ Driftsaftalen har været punkt på dagsorden til kultur- og fritidsudvalgets møde. Vi afventer indkaldelse til nyt møde.
* **Status på ridehusene**
	+ Bunden i det store ridehus fungerer rigtig fint pt.
	+ Der indhentes tilbud til udskiftning af bunden i det lille ridehus.
	+ Der indhentes tilbud til udskiftning af gulvet bag barrieren i det store ridehus.
* **Ekstra hø/wrap jule- og nytårsaften**
	+ Der er ændrede fodringstider jule- og nytårsaften. Da aftenfodringen foregår om eftermiddagen disse dage, vil der blive sørget for, at hestene får en ekstra portion hø/wrap sent om aftenen.
* **Trailerparkering på parkeringspladsen ved Den private Døgnpleje**
	+ Parkeringspladsen ved Den private døgnpleje på den anden side af Skovvej, har netop fået ordnet gruset for 50.000 kr. på pladsen. Vi har fået en henvendelse fra dem og henstiller derfor til at trailere parkeres helt ude langs kanten og helst ikke på gruset, og ellers udvise hensyntagen ved ind og udkørsel på gruset.
* **Nyt fra kasserer**
	+ Økonomien ser fin ud, og vi følger budgettet.
* **Rideskolens reglement**
	+ Reglementet er revurderet og fornyet.
* **Springundervisning**
	+ Der vil være en opfølgning på springundervisningen først i det nye år.
* **Næste bestyrelsesmøde: 16. december 2019**